**Dejiny práva na území Slovenska**

(otázky na skúšku)

1. Predstavte základné periodizácie vývoja štátu a vývoja práva všeobecne
2. Predstavte základné periodizácie vývoja štátu a vývoja práva v československých právnych dejinách 20. storočia
3. Vymedzte základné znaky feudálneho typu štátu a práva
4. Vymedzte základné znaky buržoázno-občianskeho typu štátu a práva
5. Vymedzte základné znaky socialistického typu štátu a práva
6. Charakterizujte v teoretickej rovine pojmy recepcia práva, vymedzte druhy recepcie a uveďte príklady z československého vývoja v 20. storočí
7. Charakterizujte recepcie práva v Československu po roku 1918 (základné normy, podstata recepcie). Problém právneho dualizmu a jeho prekonávanie
8. Priblížte v teoretickej rovine aj na príkladoch z československého právneho vývoja kontinuitu v práve (právnu kontinuitu)
9. Vysvetlite vzťah štátu a práva. Kedy a ako nastupuje štát ako jediný normotvorca?
10. Porovnajte dnešný význam pojmu „právo“ s jeho chápaním v antickom Ríme, stredovekej Európe do 12. storočia a feudálnom práve od 13. do 18. storočia
11. Charakterizujte právny partikularizmus na príklade stredovekého Uhorska. Aké partikulárne právne systémy poznáte? Vysvetlite vzťah medzi krajinským právom a partikulárnymi právami
12. Predstavte v teoretickej rovine pojem prameň práva a uveďte ich základné druhy/členenia (s príkladmi z jednotlivých období vývoja práva)
13. Zadefinujte v teoretickej rovine pojem kodifikácia, kompilácia, unifikácia a dezunifikácia práva. Priblížte ich uplatnenie v (česko)slovenských právnych dejinách na konkrétnych príkladoch
14. Charakterizujte právnu obyčaj ako prameň práva. Vysvetlite jej pozíciu v stredoveku a premenu jej pozície a významu od druhej polovice 19. storočia. Dokedy na našom území platili právne obyčaje?
15. Charakterizujte Opus Tripartitum
16. Charakterizujte Dočasné súdne pravidlá Judexkuriálnej konferencie. Dokedy platili ich ustanovenia? Akým prameňom práva boli?
17. Priblížte zákon ako prameň práva. Pokúste sa určiť rozdiel medzi zákonom a kráľovským nariadením v stredoveku. Čo sú to „zbierky zákonov“?
18. Priblížte privilégiá a štatúty ako pramene uhorského práva
19. Predstavte význam súdnej praxe a súdnych rozhodnutí v Uhorsku. Čo sú to kuriálne decízie a dokedy na našom území platili ako prameň práva?
20. Charakterizujte ústavu ako prameň práva. Malo Uhorsko ústavu?
21. Charakterizujte základné ideové východiská ústav 20. storočia (Ústava ČSR z r. 1920, Ústava Slovenskej republiky z r. 1939, Ústava Československej republiky z r. 1948, Ústava ČSSR z r. 1960, Ústava SR z r. 1992)
22. Priblížte dekréty prezidenta E. Beneša a nariadenia SNR ako pramene práva
23. Priblížte pramene práva vo feudalizme (obdobie stredoveku a novoveku), pokúste sa vymedziť ich hierarchiu, štruktúru a vzájomné vzťahy
24. Priblížte pramene práva v období občianskeho štátu, pokúste sa vymedziť ich hierarchiu, štruktúru a vzájomné vzťahy
25. Priblížte pramene práva v období socialistického a ľudovodemokratického štátu. Vysvetlite význam politických dokumentov ako prameňov práva sui generis
26. Vysvetlite historický pôvod členenia práva na verejné a súkromné
27. Vysvetlite vzťah štátu a práva v koncepcii právneho normativizmu a v marxisticko-leninskej teórii
28. Vysvetlite vzťah verejného a súkromného práva v socialistickej (marxisticko-leninskej) teórii práva
29. Vysvetlite vzťah verejného a súkromného záujmu na príklade vlastníckeho a záväzkového práva v rámci socialistického občianskeho práva
30. Charakterizujte právne postavenie fyzickej osoby v období do roku 1848 (spôsobilosť na práva, spôsobilosť na právne úkony, obmedzenia)
31. Charakterizujte právnu subjektivitu fyzickej osoby v období po roku 1848. V čom spočíval zásadný rozdiel oproti predchádzajúcemu stredovekému konceptu?
32. Čo sú právnické osoby a aké ich základné druhy rozlišujeme v našich právnych dejinách?
33. Priblížte emancipačný proces ženy. Ako sa zmenil jej status od čias stredoveku?
34. V ktorom ústavnom dokumente nachádzame po prvýkrát zakotvené v našom historicko-právnom vývoji základné práva a slobody? Ako sa konceptom občianskych práv a slobôd vysporiadal totalitný režim ľudovej demokracie a socializmu – odlíšte právnu a faktickú rovinu ich zakotvenia a realizácie
35. Charakterizujte odvetvie rodinného práva (pojem, predmet, obsah), vymedzte jeho základné inštitúty
36. Ako sa menila forma uzatvárania manželstva na základe zmien uskutočnených jednotlivými kodifikáciami rodinného práva?
37. Ako zanikalo manželstvo v historickom vývoji (na báze jednotlivých kodifikácií)
38. Predstavte inštitút zasnúbenia
39. Rozdiel medzi legitímnymi a nelegitímnymi deťmi v historickom vývoji
40. Otcovská moc a rodičovská moc. Inštitút osvojenia
41. Modely majetkových vzťahov medzi manželmi a ich genéza (systém oddelených majetkov manželov a systém koakvizičný, zákonné majetkové spoločenstvo, BSM)
42. Vecné právo – predmet, pojem, obsah. Vlastnícke právo a vecné práva k cudzej veci.
43. Charakterizujte revolučné zmeny vecnoprávnych vzťahov po roku 1848 (zrušenie reliktov feudalizmu – donačnej, urbariálnej sústavy, aviticity, odstránenie konceptu deleného vlastníctva)
44. Charakterizujte úpravu vyvlastnenia z r. 1881 a potrebu verejnoprávnych zásahov do vlastníckeho práva v období 1848-1945
45. Charakterizujte pozemkovú reformu v prvej ČSR a v období Slovenského štátu. Identifikujte rozdiely medzi nimi
46. Charakterizujte zásahy do vlastníckeho práva po roku 1945 (znárodnenie, pozemková reforma, proces združstevňovania a kolektivizácie a i.)
47. Priblížte zásadnú zmenu chápania vlastníctva, ku ktorej došlo prijatím Ústavy 9. mája 1948 a Občianskeho zákonníka z r. 1950
48. Charakterizujte chápanie inštitútu vlastníctva v období r. 1948 – 1989 na báze úpravy v Občianskom zákonníku z r. 1950 a z r. 1964
49. Dedičské právo – predmet, pojem, obsah, základné inštitúty. Dedičské tituly
50. Predstavte dedičskoprávnu úpravu v Dočasných súdnych pravidlách Judexkuriálnej konferencie. Dokedy platila táto úprava?
51. Premeny dedičského práva v období ľudovej demokracie a socializmu
52. Dedenie zo zákona v historickom vývoji
53. Dedenie zo závetu v historickom vývoji
54. Záväzkové právo – predmet, pojem, obsah, základné inštitúty. Záväzok, zmluva, zabezpečenie záväzkov
55. Priblížte základnú charakteristiku jednotlivých zmluvných typov a ich premeny v historickom vývoji
56. Predstavte vývoj záväzkov zo zodpovednosti za škodu do roku 1948
57. Premeny záväzkového práva po roku 1948 – Občiansky zákonník z roku 1950 a Občiansky zákonník z roku 1964
58. Predstavte vývoj obchodného práva do roku 1848
59. Charakterizujte kodifikáciu obchodného práva z r. 1875. Dokedy platil Obchodný zákonník z r. 1875? Ako sa zmenilo obchodné právo v období po r. 1948?
60. Charakterizujte odvetvie hospodárskeho práva (vznik, charakter regulovaných vzťahov, kodifikácia)
61. Charakterizujte pracovné právo - predmet, pojem, obsah, základné inštitúty. Prečo je pracovné právo označované za hybridné právne odvetvie?
62. Priblížte formovanie pracovnoprávnych noriem v druhej polovici 19. a prvej polovici 20. storočia – normotvorba a jej základné ciele
63. Priblížte cestu ku kodifikácii pracovného práva (1945 – 1965). Zmluvná sloboda a jej zánik. Nové ideologické poslanie práce a pracovného práva
64. Charakterizujte kodifikáciu pracovného práva v Zákonníku práce v r. 1965 – základné inštitúty, charakter právnej úpravy
65. Vysvetlite premenu trestného práva zo súkromnoprávneho odvetvia na verejnoprávne odvetvie
66. Priblížte zmenu charakteru trestného práva v 18. a 19. storočí. Vysvetlite význam základných zásad trestného práva presadzovaných v tomto období (niektoré sa uplatňujú do súčasnosti). Pokúste sa vymedziť túto zmenu porovnaním s feudálnym trestným právom
67. Charakterizujte priebeh kodifikácie trestného práva hmotného v Uhorsku v 19. storočí
68. Predstavte unifikačné snahy v oblasti trestného práva hmotného v období prvej ČSR
69. Charakterizujte retribúciu a jej ideový základ (nariadenie SNR z r. 1945, dekréty prezidenta Beneša, retribučné procesy)
70. Vymedzte hlavné ideové premeny trestného práva od konca 40. rokov a v 50. rokoch 20. storočia. Charakterizujte zákon na ochranu ľudovodemokratickej republiky a politické (monster-) procesy
71. Porovnajte Trestný zákon z r. 1950 a z r. 1961 (ľudovodemokratické a socialistické trestné právo hmotné)
72. Feudálne procesné právo v období právneho partikularizmu
73. Vysvetlite rozdiel medzi viazanou a voľnou dôkaznou teóriou v dejinách procesného práva
74. Vysvetlite rozdiel medzi akuzačným a inkvizičným procesom
75. Civilný proces 19. storočia a 1. polovice 20. storočia
76. Pokúste sa vymedziť špecifiká socialistickej koncepcie občianskeho súdneho konania
77. Aký je rozdiel medzi materiálnou a formálnou pravdou v procesnom práve – uveďte historické príklady
78. Trestné konanie medzi inkvizičným a akuzačným procesom. Vysvetlite podstatu zmiešaného trestného procesu
79. Špecifiká trestného práva procesného po roku 1950